दाम बढ़ने से गरीबों को मिला सिलेंडर बना शो पीस: वोरा
गैस का दाम बढ़ने से कांग्रेस और भाजपा नेताओं की बीच बयानबाजी का सिलसिला शुरू हो गया है। एक तरफ कांग्रेसी विधायक कीमत बढ़ने पर सिलेंडर को गरीब के घर का शो पीस बता रहे हैं, तो भाजपा के प्रवक्ता इसे विधायक का फोटो छपवाने का पैंतरा बता रहे है। विधायक अरुण वोरा ने कहा कि बोरसी में केतकी के यहां महापौर और भाजपा नेता चाय पीने पहुंचे थे। वहां की द्रौपदी यादव, राजकुमारी देशलहरे, शकुन यादव और तेजाबाई यादव ने उन्हें बताया कि उज्ज्वला गैस कनेक्शन से धुएं से आंसू निकलने से मुक्ति मिली है, लेकिन सिलेंडर के दाम 806 रुपए ने उनकी आंखों में आंसू ला दिया है।
गैस सिलेंडर की कीमत बढ़ने से उज्ज्वला योजना में मिला सिलेंडर गरीबों के घर का शो पीस बन कर रह गया है। वे अभी भी चूल्हा में लकड़ी कोयला डाल कर खाना बनाने मजबूर हैं। बोरसी वार्ड पार्षद प्रेमलता साहू ने कहा कि भाजपा के लोग लाखों रुपए खर्च कर गैस कनेक्शन का प्रचार-प्रसार में कर रहे हैं। दाम बढ़ने से गरीबों के यहां की चाय महंगी हो गई है। इस दौरान पार्षद राजेश शर्मा, प्रकाश गीते, लीलाधर पाल, पोषण साहू आदि उपस्थित थे। विधायक और कांग्रेसी नेताओं के बयान पर भाजपा के जिला मंत्री संतोष सोनी ने कहा कि विधायक को इतना भी नहीं पता पिछले माह घरेलू गैस का मूल्य 7 सौ रुपए था न की 6 सौ और उसमें से 280 रुपए सब्सिडी हितग्राही के खाते में जमा की गई।
hin_Deva hin_Deva hin_Deva